Talk:Janda Pai Kapiraju

jendaapai kapiraaju - review by Noojilla Srinivas
సినిమాల సామాజిక బాధ్యతను గుర్తు చేసిన మంచి సినిమా – “జెండా పై కపిరాజు”

సినిమా ఒక బలమైన మాధ్యమం అనేది అందరికీ తెలిసిందే. అయితే... ఈ మాధ్యమాన్ని సామాజిక మార్పు లక్ష్యంగా వినియోగించే వారు తక్కువ. సినిమా సందేశాల ద్వారా మార్పు రాదనే వితండ వాదంతో ఆ ప్రభావాన్ని తక్కువ చేసి చూపించడం, దాన్ని కేవలం ఒక వినోద సాధనంగా, వ్యాపార వస్తువుగా చూడడం ఎక్కువగా జరుగుతుంది... అయితే.... కొన్ని మంచి చిత్రాలు వచ్చి, సినిమా పై మనకున్న నమ్మకాన్ని నిలబెట్టడమే కాదు, అభిమానాన్ని రెట్టింపు చేస్తాయి కూడా... ఆ కోవకు చెందిందే ... “జెండాపై కపిరాజు” సినిమా.

అవినీతి, లంచగొండి తనం – అనే అంశాలపై ఇదివరకు కూడా అనేక సినిమాలు వచ్చాయి. అయితే, హీరోయిజం డామినేట్ చేయడం, వినోదం కోసం పాటలు, ఫైట్లుపై ఎక్కువ శ్రద్ధ పెట్టడంతో చెప్పదలచుకున్న అంశం లో సీరియస్నెస్ లోపించడం జరుగుతుంది. అయితే, జండాపై కపిరాజు సినిమాలో, మొదటి నుంచి చివరి వరకు దర్శకుడు తాను చెప్పదలచుకున్న అంశాన్ని సూటిగా, సుత్తిలేకుండా చెప్పేడని చెప్పవచ్చు.

అవినీతి ప్రమాదకరం. అయితే, అంతకన్నా ప్రమాదరకరమైనవి – ప్రజలలో నిర్లిప్తత, నిరాసక్తత, నిర్లక్ష్యం. పనిలో జాప్యం నివారించడం కోసం లంచం ఇవ్వడం తప్పదు, తప్పులేదు అన్న భావనే అవినీతికి, ముఖ్యంగా ప్రభుత్వ కార్యాలయాలలోని లంచగొండితనానికి మూలకారణమని దర్శకుడు చక్కగా చూపించాడు. ప్రజలలో సామాజిక స్పృహ తప్పక ఉండాలనే సందేశాన్ని చక్కగా ఈ సినిమా చూపించింది. నలుగురు కలిసి, నడుం బిగిస్తే అవినీతి పై పోరాటం కష్టం కాదని చెప్పడమే కాదు, అందుకు మీడియా తీసుకోగలిగిన ప్రధాన పాత్రను కూడా చూపించింది. సమాజంలోని చెడుపై దృష్టి పెట్టి, విమర్శించి ఊరుకోకుండా, సానుకూల అంశాలను, వ్యక్తులను ఎన్నుకొని, అనుకొన్న లక్ష్యాలను చేరవచ్చని ఈ సినిమా చూపించింది.

కథ, కథనం, నటన, ఇత్యాది అంశాలపై సాంకేతిక విశ్లేషణ పక్కన పెడితే, సమాజానికి ఉపకరించే అంశాలపై బలమైన ముద్ర వేసేటట్లు సినిమాను ఎలా వినియోగించవచ్చో, అశ్లీలం, ద్వంద్వార్ధాలు, మితిమీరిన హింస వంటి అంశాలు జోలికి పోకుండా చక్కటి సినిమా తీసి మెప్పించవచ్చు అని దర్శకుడు సముద్రఖని, అతని బృందం నిరూపించారు. పిల్ల జమీందారు ద్వారా, సమాజంలో మార్పుకు విద్యార్ధులు, యువత పోషించవలసిన పాత్రను చూపే పాత్రను చక్కగా చేసిన నాని, ఈ సినిమా లోని రెండు పాత్రల ద్వారా – సమాజంలో మార్పుకు ప్రతి ఒక్కరు తమదైన రీతిలో ఎలా ప్రయత్నించవచ్చో చక్కగా చూపించాడు.. మంచి పాత్రలను ఎన్నుకోవడం ద్వారా, మంచి సినిమాలను ప్రజలకందించిన నానికి ధన్యవాదాలు. ఇటువంటి సినిమాలు మరిన్ని వచ్చినప్పుడు, అవినీతి వంటి అంశాలపై చర్చ జరగడం, ప్రజలలో చైతన్యం కలగడం తధ్యం అని చెప్పను కాని, సాధ్యం అని నమ్ముతున్నాను... — Preceding unsigned comment added by 182.19.54.181 (talk) 17:01, 25 March 2015 (UTC)

External links modified
Hello fellow Wikipedians,

I have just modified one external link on Janda Pai Kapiraju. Please take a moment to review my edit. If you have any questions, or need the bot to ignore the links, or the page altogether, please visit this simple FaQ for additional information. I made the following changes:
 * Added archive https://web.archive.org/web/20120706001250/http://www.deccanchronicle.com/channels/showbiz/mollywood/amala-paul%E2%80%99s-town-606 to http://www.deccanchronicle.com/channels/showbiz/mollywood/amala-paul%E2%80%99s-town-606

When you have finished reviewing my changes, you may follow the instructions on the template below to fix any issues with the URLs.

Cheers.— InternetArchiveBot  (Report bug) 01:01, 19 April 2017 (UTC)